Κώστας Κεφαλίδης

Ο Κώστας Κεφαλίδης ήταν Έλληνας ποδοσφαιριστής, ο οποίος αγωνίστηκε ως επιθετικός στην ομάδα του Άρη Θεσσαλονίκης και της Βέροια.

Καριέρα
Ο Κεφαλίδης ξεκίνησε την καριέρα του από τον Π.Ο. Ξηροκρήνης και μεταγράφηκε στον Άρη Θεσσαλονίκης το καλοκαίρι του 1963. Αγωνίστηκε σε 18 αγώνες του πρωταθλήματος Θεσσαλονίκης του 1957-58 και σε ένα αγώνα για το Κύπελλο Ελλάδας. 

Σημείωσε ένα μόνο τέρμα ως παίκτης του Άρη, στις 22 Σεπτεμβρίου 1963, στον ισόπαλο (με 1-1) εκτός έδρας αγώνα πρωταθλήματος με τον Πιερικό. 

Πρωτεμφανίστηκε με την «κίτρινη» φανέλα στις 15 Σεπτεμβρίου 1963, στην εντός έδρας ήττα του Άρη από τον Παναθηναϊκό (τελικό σκορ 0-1).  Εφημερίδα Μακεδονία, Τρίτη 17 Σεπτεμβρίου 1963, σελ 5

Το καλοκαίρι του 1964 πήγε μαζί με τον συμπαίκτη του Γιάννη Καραμπουρνιώτη, στην Βέροια , ως αντάλλαγμα για την μεταγραφή του Βαγγέλη Συρόπουλου και αγωνίστηκε στο πρωτάθλημα της  Β’ Εθνικής 64/65, στο οποίο η Βέροια κατέλαβε την 6η θέση.

Μάλιστα στο ματς της 26/12/1965 με αντίπαλο τον Νικηφόρο Φλώρινας, ο Κεφαλίδης σημείωσε 4 τέρματα. Οι κανονιέρηδες της «Βασίλισσας» στην 60χρονη ιστορία της

Την επόμενη χρονιά επόμενη χρονιά η Βέροια κατέκτησε την πρώτη θέση του Γ' ομίλου της Β' Εθνικής με τον Κεφαλίδη να ανακηρύσεται πρώτος σκόρερ της ομάδας με 9 γκολ. 

Σύμφωνα με τους κανονισμούς της διοργανώτριας αρχής, η Βέροια έδωσε αγώνες μπαράζ ανόδου σε ουδέτερα γήπεδα, με αντιπάλους τις υπόλοιπες δύο ομάδες που τερμάτισαν πρώτες σε Α' (Βύζας Μεγάρων) και Β' όμιλο (Ο.Φ.Η.), για τις δύο πρώτες θέσεις που οδηγούσαν στην Α' Εθνική. Στα μπαράζ αυτά η συμβολή του Κεφαλίδη ήταν καθοριστική καθώς στο πρώτο μπαράζ, στις 12 Ιουνίου 1966, στο γήπεδο της Λεωφόρου Αλεξάνδρας κόντρα στον ΟΦΗ, άνοιξε το σκορ στο 26ο λεπτό της αναμέτρησης, οδηγώντας την ομάδα του στην τελική επικράτηση (τελικό σκορ 2-0). Στο δε 4ο αγώνα μπαράζ, στις 25 Ιουνίου 1966, στην Έδεσσα, σημείωσε το 2ο γκολ της ομάδας του, στην ήττα με 2-3 από τον Βύζαντα Μεγάρων. Μετά από αυτούς τους αγώνες μπαράζ, ο Βύζας Μεγάρων και η Βέροια κέρδισαν την άνοδο στην Α' Εθνική.   Αφιέρωμα: Όταν η "Βασίλισσα" έπαιξε ξανά το... τελευταίο της χαρτί (φωτο)

Την σεζόν 1966-67, η Βέροια τερμάτισε στην 13η θέση, ενώ ο Κεφαλίδης αγωνίστηκε σε 22 ματς πρωταθλήματος και σημείωσε 4 τέρματα. Ωστόσο αυτό που έμεινε ιστορία, ήταν το τέρμα που σημείωσε στις 19 Μαρτίου 1967. σε βάρος του Παναθηναϊκού στο γήπεδο της Λεωφόρου Αλεξάνδρας και με το οποίο η Βέροια νίκησε 0-1 τους «πράσινους» και έγινε η πρώτη ομάδα της περιφέρειας, η οποία κατάφερε να πετύχει νίκη σε έδρα του πάλαι ποτέ ΠΟΚ στα χρόνια της Α' Εθνικής (1959-60 έως σήμερα). Τα 49 και 1 της Παναχαϊκής «διπλά» της περιφέρειας επί του ΠΟΚ Όταν η Βέροια ταπείνωσε τον Παναθηναϊκό μέσα στη Λεωφόρο

Ο Κεφαλίδης συνέχισε να αποτελεί βασικό και αναντικατάστατο στέλεχος της "Βασίλισσας του Βορρά" μέχρι το 1971. Μάλιστα παρέμεινε στην ομάδα ακόμη κι όταν αυτή τερμάτισε στην 15η θέση και υποβιβάστηκε στη Β' Εθνική (σεζόν 1968/69) και τη βοήθησε να επανέλθει την αμέσως σεζόν. (1969/70).

Διαχρονικά αναγνωρίζεται ως μία από τις μεγαλύτερες μορφές του Βεροιώτικου ποδοσφαίρου. Με τη φανέλα της Βέροιας κατέγραψε 188 συνολικά συμμετοχές (εκ των οποίων οι 112 στην Α' Εθνική) και σημείωσε 39 τέρματα (18 στην Α' Εθνική).Βέροια: Πρώτος σε συμμετοχές στη “Βασίλισσα” ο Μασάδης

Αφού κρέμασε τα ποδοσφαιρικά του παπούτσια, παρέμεινε κοντά στην ομάδα, από το πόστο του βοηθού προπονητή.Η ποδοσφαιρική ομάδα "Βέροια" κατά την αγωνιστική περίοδο 1976-77

Τη σεζόν 1978/79 ανέλαβε ως πρώτος προπονητής της ομάδας (4ος κατά σειρά για εκείνη τη σεζόν) και οδήγησε στην ομάδα στη σωτηρία, κερδίζοντας στο μπαράζ της Ριζούπολης (7 Ιουλίου 1979) την Αναγέννηση Άρτας με 1-0.Εφημερίδα "Η Βέροια παρέμεινε πανάξια στη Β' Εθνική", Αθλητική Φωνή, Δευτέρα 9 Ιουλίου 1979, σελ 3

Απεβίωσε στις 26 Αυγούστου 2013.  «Εφυγε» ο Κώστας Κεφαλίδης

 Πηγές 

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Π.Α.Ε. Βέροιας